
PRAEFA  TIO. 


§.  X labet  has  vices,  inquit  Imperatoris  Tra- 
jani Panegyrista,  conditio  mortalium,  ut  ad- 
versa ex  secundis,  ex  adversis  secunda  nascan- 
tur ; et  perillustris  Professor  Hildenbrcind , sa- 
cram profecto,  et  ipsa  medica  doctrina  docente, 
hanc  declaravit  veritatem.  Densissima  ,,  ut  suis 
verbis  , utar  , hactenus  caligine  obruta  squale- 
ret omnis  theoria , omnisque  praxis , ni  mors 
atra  beneficam  foenerata  esset  lucem  $ et  ca- 
daverum extispicia  nos  de  rebus  edocuisset  , 
quarum  in  vivis  persaepe  nec  remotissimam 
conjecturam  capere  licet.  In  hanc  doctrinae 
medicae  spartam  , anlropotomiam  nempe  pa- 
thologicam, praeclarissimi  viri  omnibus  viribus 
insudarunt , multum  observationum  thesaurum 
congesserunt,  et  humanitatis  aegrae  in  solatium 
ita  sunt  operati,  ut,  gravissimo  vitae  discri- 
mine mira  phylactropia  neglecto  , vel  ea  se- 
caverint  corpora , quae  summum  infectionis 

periculum  inducunt.  Ita  (i)  de  hominum  dira 
ierna,  cholera  spasmodica  (2),  peremptorum 
extispiciis  contigit,  quorum  ope  ars  medica 
in  praesentia  maximi  ponderis  notiones  lucrata 
est.  Hae  tamen  in  unum  libellum  collectae,  et 
ita  animadversae  ac  commentatae,  ut  bonum 
de  cholera  necrologium  epicriticum  exsurgeret, 
nondum  fuerunt , verum  in  plurima  volumina 
et  vario  conscripta  idiomate  sunt.  Quae  omnia 
cum  mente  pervolverim  , et  Doctoris  atque 
Amici  (3) , qui  hanc  aegritudinem  observavit  , 
plurimaque  secavit  cadavera,  suppetiae  mihi 
fuerint  praesto,  hoc  opus,  alias  meis  viribus 
impar  , suscepi , aliorumque  observationes  col- 
lectus ac  commentatas,  ceu  inaugurale  tenta- 
men, publici  juris  reddere  constitui. 

J.  2.  Dolendum  sane  est,  quod  ex  notio- 
nibus de  iieeroscopiis  modo  fuse  exerandis  pa- 

(1)  Cum  cholera  ceu  morbus  eminenter  contagiosus 
habebatur  , sectiones  tum  etiam  institutae  fuerunt. 

(a)  Licet  plurima  sint  praesto  hujus  aegritudinis  no- 
mina, illud  nobis  arridet  cholerae  spasmodicae,  siqui- 
dem spasmi  constantissimum  phaenomenon  praebent,  et 
cholerae  nomen  a remota  antiquitate  usurpatum  , lioet 

fortasse  minus  congruum,  sacrum  apud  medicos  et  pro- 
fanos  est. 

(3)  Clar.  Doctor  Andreas  Buffini. 


rum  inferre  liceat , quae  proximam  cholerae 
spasmodicae  causam  demonstrant , et  primo 
itaque  intuitu,  hujuscemodi  extispicia,  ut  pas- 
sim  nonnulli  sunt  opinati  , utilitatis  inania  vi- 
deantur; ast  quamvis  nostram  in  hac  re  fatere 
iguorantiam  necesse  sit  , plurima  succurrunt 
emolumenta  , quae  ex  acquisita  mortis  rationis 
idea  scaturiunt,  et  quae  potissimum  in  aegro- 
rum solatium  therapiam  moderantur.  Quam  ob 
rem  in  epicratica  disquisitione  huic  argumento 
imprimis  prospiciam , postquam  videlicet  pa- 
thologicas alterationes , quas  truculenta  induxit 
aegritudo  , singillatim  exposuerim. 

§.  3.  Speramus  fore  hoc  tenue  opus  ac- 
ceptum, et  eo  melius,  cum  eo  nitatur,  ut 
tractatus  de  cholera  spasmodica  ab  aliis  tjro- 
nibus  sub  auspiciis  clarissimorum  virorum,  pro 
inaugurali  dissertatione  editi,  in  unicum  libel- 
lum , quod  omnes  ad  hanc  aegritudiuem  atti- 
nentes notiones  recipiat,  redigi  possint» 

Necroscopia 


§,  4-  quis  examini  subjiciat  eorum  scripta, 
qui  choleram  in  orientalibus  aut  aquilonaribus 
regionibus  observarunt  , eamque  adversus  me- 
dicinam fecere,  singula  necroscopiae  capita  plus 
minusve  inter  se  discrepantia  universim  dete- 
git , quemadmodum  discrepantes  vel  et  oppo- 
sitae invicem  sententiae  sunt  relate  ad  proxi- 
mam ejusdem  aegritudinis  causam;  immo  non- 
numquam ad  eum  gradum  de  sectionibus  ca- 
daverum corollaria  extructa  absimilia  prodeunt, 
ut  de  uno  eodemque  morbo  agi  in  dubiis 
haerere  aliquando  liceat.  Rationem  hujusce  rei 
investigare  atque  retegere  cum  mihi  necesse 
fuerit,  tutissime  dignovi,  medicos  quampluri- 
mos  phaenomena  pathologica  , quae  cholerae 
effectus  sistunt , cum  illis  , quae  ex  morbi  se- 
cundarii exitu  scaturiunt,  vel  mere  accidentalia 

sunt,  oliin  et  vix  non  in  praesentiarum  con- 
fudisse. Et  revera  modo  ea  inter  signa  enatae 
gangrenae  tubi  gastro- enterici  , vel  induratio» 
nis  , vel  serosae  effusionis  enumerata  comperi, 
modo  normalem  ferme  esse  hujusce  visceris 
conditionem  in  aliis  auctoribus  legi.  Animo 
tunc  pervolvens,  choleram  spasmodicum  vehe» 
mentem,  et  potissimum  sinistre  tractatam,  re- 
mediorum nempe  ope , quae  in  stimulante  et 
acri  virtute  pollent,  in  gastro  - enteritidem  le- 
thalem  facillime  abire  , suapte  etiam  dignovi  , 
prolata  phaenomena  ad  morbi  secundarii  exi- 
tum attinere.  — Alias  inter  pathologicas  con- 
ditiones effusionem  seri  in  cerebri  ventriculis, 
vel  meningum  indurationes  , morbosas  adhae- 
siones , vel  ipsius  cerebri  substantiae  modo  in- 
suetam duritiem , modo  mollitiem  abnormem 
recensitas  inveni  , de  quibus  omnibus  signis 
plurimi  auctores  omnino  silent;  et  tunc  cogi- 
tatione assequi  potui,  ea  effectus  enkepbalitidis 
aut  meningitidis  esse , ob  vomitus  vehemen- 
tiam , et  nonnullorum  remediorum  virtutem 
enatae  , ut  saepe  ex  opii  abusu  contingit.  — 
Idem  prorsus  judicium  institui,  cum  pulmonum 
hepatisationem  , indurationem  , ulcerationem  , 
pleurarum  adhaesiones , etc.  prolatas  a non- 
nullis , ab  aliis  omnino  praetermissas  vidi  ; et 

eandem  amplecti  sententiam  quoad  hepar  in- 
flammatum, varia  ratione  morbose  constitutum^ 
quoad  lienem , quoad  renes,  modo  corrugatos , 
modo  crassiores , modo  signa  phlogoseos  adhuc- 
dum  prodeuntes  ete. , coactus  fuit.  — Acci- 
dentales prorsus  esse  polyporum  in  corde  va- 
sculisque majoribus  detectorum  efformationem , 
vel  ante  choleram  hujuscemodi  hypersarcoses 
enatas  fuisse , quas  nonnulli  et  in  involucris 
medullae  spinalis  detexerunt , sum  opinatus } 
accidentalem  itidem  hypertrophiam  hepatis  7 
calculorum  in  ductu  coledoco  praesentiam  etc. 
siquidem  innumeri  auctores  de  hisce  alteratio- 
nibus  mentionem  non  faciunt.  Arduum  ni- 
hilominus est,  inter  tot  tantasque  necroscopias, 
ea  seligere  phaenomena,  quae  effectus  cholerae 
reipsa  sistunt , ubi  propria  deficiat  experientia. 
Ast  in  hac  diatriba  ducem  habui  amicum  meum 
praefatum,  qui  plurima  secavil  cadavera,  et 
ea,  quae  infra  adjiciam  constantissima  esse  > 
mihi  humanissime  tradidit.  Interim  non  om- 
mittam  vel  ea  subinde  signa  recensere,  quae, 
licet  minus  communia  , auctores  fide  dignissimi 
detexisse  enarrarunt.  Et  praeprimis  admoneo , 
typum  hujusce  generalis  necroscopiae  cadavera 
hominum  sub  verae  cholerae  symptomatibus 
peremptorum  suppeditasse , nam  ubi  cadavera 


hominum  secantur  , qui  tum  emortui  sunt , 
cum  kyanosis  , frigus  , aliaque  cholerae  sym- 
ptomata palhognomonica  jam  evanuerant,,  di- 
versa prorsus  et  enatae  secundariae  adfectioni 
respondentia  deteguntur  signa. 

Conditio  corporis  externa . 

§.  5.  Cadavera  cholerosorwn  quammaxiine 
rigida , plurimis  jam  elapsis  a morte  horis 
prodeunt,  quare  difficulter  et  summa  vi  tabu- 
lae anatomicae  adcommodari  possunt  ^ ut  se- 
ctio instituatur.  Nulla  in  putrefactionem  pro- 
clivitas est.  Tota  externa  superficies  lividis  huc 
illuc  inquinata  maculis  , quae  scorbuticas  quo- 
dammodo exaequant,  constanter  observatur, 
imprimis  ad  inferiores  extremitates.  Faciei  ad- 
spectus  talis  perfecte  prodit^  qualis  vita  fruente 
adhuc  aegroto  erat.  Oculi  in  orbita  reconditi 
sunt , palpebrae  semiclausae , ita  ut  nonnisi 
quasdam  albugineae  et  corneae  translucidae  li- 
neas videri  sinant , livida  periphaeria  porro 
obducti;  eorumque  conjunctiva  valdopere  sicca. 
Genae  corrugatae  prodeunt.  Nasi  apex  lividus, 
ejusdemque  coloris  sunt  labia.  Epigastrica  regio 
modo  depressa  , modo  elata,  idque  vei  in  um- 
bilicali regione  observatur , quae  tamen  non 


raro  prorsus  normalis  est.  Manus  et  pedes  cya- 
neo universim  colore  pollent  , qui  intensior  un- 
gulas prehendit;  et  artubus  respondens  cutis  ru- 
gis quammaxime  patentibus  inquinatur.  Aspera 
tainen  cutis  , et  nonnumquam  viscido  humore 
oblinita  aliis  etiam  in  partibus  adparet. 

§.  6.  Peculiare  prorsus  phaenomenon  cho- 
lerosorum  cadavera  aliquando  patefaciunt,  illud 
nempe  Hallerianae  irritabilitatis  ad  eum  gra- 
dum evolutae , ut  absque  ullo  artificiali  stimu- 
lo, plurimis  jam  elapsis  a morte  horis,  sponte 
et  varia  ratione  se  contorqueant  ac  commo- 
veantur, tanquam  electricita tis  activae  influxui 
subjicerentur.  Hujusmodi  phaenomenon  multo- 
rum medicorum  animum  valdopere  exercuit, 
qui  exinde  nonnulla  de  proxima  morbi  causa 
corollaria  exstruere  sunt  opinati.  Inierim  adno- 
tamus  caetera  phaenomena  modo  recensita  , 
adeo  communia  atque  characteristica  evadere 
ut  semel  cholerosi  cujusdam  cadaver  vidisse  , 
ad  rectam  instituendam  praegressi  morbi  dia- 
gnosin sufficiat  (1). 

(1)  I cadaveri,  inquiunt  Doctores  Balardini  et  Ruscay 
d’  individui  defunti  di  Cholera  presentano  si  alia  super- 
ficie esterna  come  nelle  parti  interne  alterazioni  siffatte, 
che  facile  riesce  il  distinguerli  da  quelli  morti  per  altre 
xnalattie.  ( V.  Epliemer.  cl.  Omod.  Vol.  LX.  ) 


Sectio  capitis. 


rj.  Cultro  remotis  capitis  integumentis  , 
interna  eorum  superficies , eaque  aponevrosium 
sicca  perpetuo  invenitur  adeo,  ut  operatoris 
digiti  nec  hilum  attactus  et  contrectationis  ope 
humescant;  phaenomenon  prorsus  singulare, 
nec  aliis  aegritudinibus  proprium.  — Involucra 
autem  enkephali,  et  ipsum  viscus  talia  univer- 
sim  patent,  qualia  post  apoplexiam  sanguineam 
deteguntur.  Meninges  sanguine  atro  uberrime 
instructae  sunt,  cujus  color  ad  laete  rubrum 
eo  magis  vertit , quo  diutius  aeris  contactus 
protrahitur.  Sinus  venosi , et  potissimum  late- 
rales et  longitudinales  eodem  sanguine  pleni 
manifestantur , idemque  phaenomenon  plexus- 
choroidei  et  vena  Galeni  praebent.  Vasa  uni- 
versi m , quae  ad  cranii  basim  decurrunt,  non 
quidem  multo  sanguine  atro  turgida , verum 
et  ejusdem  laticis  effusiones  saepe  numero  of- 
ferunt. Cultro  secata  cerebralis  substantia  ple- 
rumque normalis  prodit  , excepto  tamen  vaso- 
rum capillarium  turgore , siquidem  huc  illuc 
punctula  rubro -fusca  inveniuntur.  Quod  vero 
eadem  substantia  magis  sicca  duriuscula  , vel 
mollis  sit , universim  affirmari  non  potest.  Se* 

rosa  effusio  ia  cerebri  ventriculis , vel  et  san- 
guinolenta , quemadmodum  effusio  serosa  vel 
lymphatico -serosa  inter  encephali  involucra  in- 
constantia phaenomena  sunt,  et  probabiliter 
morbo  secundario  effecta» 

§.  8.  Haud  praetereundum  esse  nihilosecius 
perhibemus  , homines  interdum  sub  verae  cho 
lerae  vehementia  peremptos  cerebrum  vix  non 
normale  habere,  ita  ut,  praeter  aliquantisper 
consueto  majorem  vasorum  plenitudinem  , et 
sanguinis  magis  venosam  indolem,  nil  morbosi 
praeseferat.  Quae  quidem  observatio  maximi 
ponderis  est,  ut  ratio  mortis  ( §.  18.  ) tuto 
eruatur. 

Sectio  Colli. 

§.  9.  Arteriae  ac  venae  majores  colli  san- 
guine nigrescente  abunde  scatent.  Membrana 
pharyngis  ac  laringis  mucosa  turgida,  plus  mi- 
nusve  sanguine  suffusa  est ; tonsillae  universim 
tumidae,  et  glandula  tyroidea,  volumine  adau- 
cta , et  multo  sanguine  atro  repleta.  Nonnulli 
porro  auctores  mucosam  oesophagi  punctulis 
albidis  huc  illuc  conspersum  vidisse  testantur ; 
ast  cum  istiusmodi  punctula  luculentiora  in 
mucosa  intestinorum  tenuium  adpareant  , et 
constanter  ibi  evolvantur,  fusius  §.  i3,  de  iis 
edisserendum. 


Sectio  pectoris . 


§.  io.  Pleurae  siccae  caeterum  in  normali 
plerumque  conditione  versantur.  Pulmones  ru- 
bro-fusci  se  produnt,  et  variis  in  locis  incisi 5 
sanguine  atro,  et  ferme  coagulato  repleti.  Cor 
plerumque  molle  et  praeter  morem  magnum 
visum  fuit;  dextrum  multo  sanguine  nigro 
plenum , sinistrum  mox  non  semper  vacuum. 
Latex  vitalis  in  hoc  viscere  contento,  quo 
abunde  scatent  et  vasa  majora,  densitate  at- 
que colore  picem  liquidam  aemulat , et  cum 
ejusdem  coagula  aliquando  in  corde  et  vasculis 
inveniantur,  illorum  opinio  invaluit,  polypos 
in  praedictis  visceribus  sub  cholera  orientali 
efformari.  Majorem  interdum  seri  copiam  in 
pericardii  sacco  medici  detexerunt.  Caeteras 
viscerum  pectoris  recensitas  a nonnullis  altera- 
tiones,  vel  accidentales  esse  vel  phlogoseos  sub- 
sequae  effectus  sistere  jure  merito  plurimi  opi- 
nantur. Et  bic  locorum,  ut  supra  de  cerebro, 
adnotare  fas  est,  sanguinis  in  pectoris  viscerbus, 
vasisque  majoribus  collectionem  plurimas  offerre 
gradationes  adeo,  ut  maxima  interdum,  alias 
e contra  vix  sensibilis  sit.  Quamobrem  et  ra- 
tio elucescit , qua  nonnulli  homines  cholera 

adfecti  maxima  anxietate , ac  respirii  difficul- 
tate laborent,,  dum  alii  valde  minori  vehe- 
mentia evolutum  hoc  phaenomenon  praebeant; 
simulque  mortis  causa  quodammodo  eruitur. 

Sectio  abdominis. 

§.  ii.  Nonnulli  auctores  phaenomena  inter, 
quae  ex  abdominis  sectione  deprehenduntur  , 
peculiarem  putridum  odorem  valdopere  ingra- 
tum enumerant  , et  mortis  epocham  , sive 
elapsum  a morbi  initio  temporis  spatium,  et 
secundarias  enatas  aegritudines  convenienter 
non  aestimant.  Et  revera  ubi  nulla  est  in  pu- 
trefactionem proclivitas  ( §.  5.  ) , tam  evolutus 
ingratus  odor  esse  non  potest , qui  ceterum  , 
uti  de  more  contingit , toties  patebit  quoties 
maxima  humorum  corruptio,  putrida  nempe 
dyscrasia,  in  propatulum  veniet,  quemadmo- 
dum in  morbis  secundariis,  et  potissimum  in 
eorum  exitubus  saepe  numero  accidit  (i).  Quare 

(i)  Clar.  Anesley  tamen  liaec  verba  profert  5?  AI- 
1’ aprire  dei  ventre  un  odore  ingrato  e proprio,  partico- 
larmente  in  quelli  , che  muojono  rapidamente  55  ( V. 
Ragguaglio  Storico  terap.  dei  Chol.  morbo  ecc.  di  P. 
Lichtenthal ).  Ast  morbum  in  Indiis  auctor  observavit, 
et  nullus  postea  auctor  idem  enumeravit  phaenomenon. 


pensitato  porro  plurimorum  silentio , inferre 
posse  opinamur,  secata  cadavera  ad  homines 
spectasse  colliquativo  statu , cholerae  subsequo, 
emortuos. 

§.  12.  Hisce  perscrutatis,  quae  ad  signum 
valdopere  dubium  attinent  , et  quo  statuto 
falsa  exsurgere  potest  de  cholerae  spasmodicae 
essentia  idea , memorata  dignissima  sequentia 
in  abdomine  phaenomena  aestimamus.  Siccitas 
peculiaris  peritonaei,  et  externae  parietis  omnium 
abdominalium  viscerum,  ita  ut  ( quemadmodum 
de  capitis  involucris  exposuimus  ) prosectoris 
manus  sub  contrectatione  nullatenus  humescant, 
in  omnibus  cholera  defunctis  hominibus  occurrit. 
Externa  stomachi  superficies  normalis  est,  nec 
phaenomena  quaedam  morbosa  in  reliquo  in- 
testinali tubo  externa  facie  examini  subjecto 
patent,  nisi  aliquando  majorem  excipiamus  ru- 
borem , eo  potissimum  loco  evolutum  , quo 
tenuia  respondent  intestina.  — - Secato  ventri- 
culo, ejusdem  cavitas  vel  penitus  inanis,  vel, 
quod  frequentius,  liquore  albescente,  turbolento, 
inodoro  referta  invenitur,  quem  aeger  vomitu 
eliminabat.  Quandoque  alimentares  substantiae 
ante  morbi  evolutionem  ingestae  in  hoc  viscere 
occurrunt,  et  mirum  est,  aegrum  vehementi 
emesi  correptum  multum  liquorem  ejicere  , 

praedictis  nihilosecius  detentis  substantiis  (i). 
Membrana  mucosa  tegmine  albido  - cinereo  , vel 
aliquantulum  viridescente  obducta  est  , quod 
nonnisi  sedimen  contenti  in  viscere  humoris 
quiete  enatum  constituit.  Remota  cultro  hac 
patina , muciparus  textus  vel  normalis  , vel 
paullo  plus  quam  consuescit,  rubescens,  vel 
tandem  punctulis  quibusdam  albidis,  imprimis 
prope  pylorum  inquinatus  detegitur  ( vide  infra  ). 
Prope  porro  hanc  partem  viscus  contractum , 
et  vel  uti  cingulo  obductum  haud  raro  est.  — « ■ 
Duodenum  et  jejunum  majorem  praeferunt  ru- 
borem , . majoremque  punctulorum  albidorum 
numerum.  Reliqua  intestina  tenuia  mirabilem 
constanter  offerunt  sanguinis  nigrescentis  inje- 
ctionem ^ qui  laetum  ex  aeris  contactu  colorem 
adipiscitur,  et  ingentem  eminentiarum  numerum 

(i)  Hoc  phaenomenon  constans  haud  est,  veruntamen 
a nonnullis  fide  dignissimis  auctoribus  recensitum.  Legitur 
in  ephemeridibus  clar.  Doctoris  A.  Omodei.  ( Papers 
relative  to  the  disease  called  Cholera  spasmodica  in  India 
ecc.  ecc.  )...  yy  In  quelli  clie  morirono  a capo  di  otto 
o dieci  ore  trovasi  in  generale  lo  stomaco  dilatato  , ri- 
lasciato,  e ripieno  di  materie  simili  a quelle  espulse  per 
•vomito  i v’  ha  qualche  volta  degli  alimenti  non  ancora 
cligeriti  , e che  non  vennero  rigettati  sebbene  il  vomito 
fosse  violento  yy  { Vol.  IX»  pag.  535  ). 

quae  nunquam  desiderantur  , et  de  quibus 
modo  pauca  exponemus. 

i3.  Omnibus  percursis  auctorum  scriptis, 
qui  cholera  - morbum  in  Indiae  regionibus  ob- 
servarunt, itemque  in  Persia,  Moscovia,  Polo- 
nia  , Silesia  etc.  etc. , nunquam  hoc  prominen- 
tiarum tubum  gastro  - entericum  infestantium 
phaenomenon  adnotatum  invenimus.  Vindobo- 
nensibus  medicis  detectionis  honor  debetur, 
et  medicis  Italicis,  qui  Vindobonae  truculentae 
aegritudinis  studio  operam  navarunt,  promeri- 
tum publici  juris  primitus  fecisse.  Hujuscemodi 
prominentiae  characteristicum  praegressae  chole- 
rae signum  constituunt.  Albidae  sunt,  punctulis 
miliaribus  similes  adeo  , ut  prominentiarum 
miliarium  nomen  acquisiverint,  modo  invicem 
sejunctae,  modo  conglomeratae,  insulas  effor- 
m^ntes  elypticas,  circulares  etc.;  quae  primo 
intuitu  cum  erosionibus,  vel  ulceribus  mucosae 
parietis  confundi  possunt,  et  ex  eo  forsitan 
ratio,  qua  nonnulli  minus  adcurati  observatores 
intestina  erosa , ulcerata  etc.  post  choleram 
spasmodicam  invenisse  scripserint.  ~ Medicos 
autem  inter  quoad  naturam  istiusmodi  promi- 
nentiarum quammaxime  discrepat.  Sunt  qui 
choleram  , an  morbum  exanthematicum  conta- 
giosum habentes,  in  eam  offendunt  sententiam^ 

exanthematis  evolutionem  in  cute  praepeditam 
in  viscera  abdominalia  reactiones  morbosas  in- 
duxisse, imrao  in  mucoso  intestinorum  textu 
illud  evolutum  fuisse  exanthema,  quod  super 
cutem  efformari  non  potuit.  Ast  alii  medici  , 
qui  omnino  ideam  respuunt,  choleram  morbum 
exanthematicum  sistere , et  adcuratius  eas  pro- 
minentias examini  subjicere,  punctulos  in  ipsis 
excretorios  detexerunt,  quibus  pressione  humor 
exsudabat  illi  analogus,  qui  vomitu  ejiciebatur. 
Quare  in  hanc  conclusionem  adducti  fuerunt, 
glandulas  muciparas  esse  incrassatas.  Invaluit 
haec  opinio  donec  repetitis  periculis  , et  mer- 
curii ope  injectionibus  peractis  alii  salutaris 
artis  asseclae  sententiam  divulgarunt , extremi- 
tates vasorum  absorbentium  patulas  atque  volu- 
mine adauctas  eas  constituere  albidas  prominen- 
tias. Hanc  confirmavit  sententiam  et  anatomica 
intestinorum  fabrica  , quoniam  absorbentia  va- 
scula in  tenuibus  uberrime  occurrunt,  et  eo  ma 
gis  numero  imminuuntur,  quo  inferius  crassa 
examini  subjiciuntur  intestina,  in  quibus  reipsa 
post  choleram  vix  non  omnino  et  ipsae  deside- 
rantur prominentiae. 

§.  14.  Intestina  porro  tenuia  huc  illuc  in- 
terdum punctula  nigrescentia  offerunt , ex  con- 
gesto sanguine  , non  ex  gangraena  , effecta.  — 


Hepar  normale  invenitur,  vel  majori  duntaxat 
sanguinis  quantitate  scatet.  Cholecystis  bile 
densiuscula  , virido  - nigrescente  plena  est,  et 
quae  a nonnullis  enumeratur  calculorum  prae- 
sentia accidentalis  prorsus  habenda.  Clar.  An- 
nesley  hepar  aliquando  purpureum , vel  coeru- 
leum , mole  adauctum , flacidum  etc.  invenisse 
testatur.  Lien  saepe  numero  corrugatus  depre- 
henditur , eaeterum  quoad  textum  nullatenus 
alteratus.  Nulla  morbosa  conditione  detenti 
sunt  renes,  nec  aliter  explicari  potest,  quomodo 
eorum  functio  penitus  supprimatur , nisi  per- 
specta ingente  laticis  aquosi  per  vomitum  atque 
alvum  evacuatione  , et  sanguinis  conditione  , 
quibus  fit,  ut  aquea  principia  mox  non  omnino 
deficiant.  *—  Plexus  solaris  nonnumquam  con- 
sueto rubrior  invenitur  , itemque  medullae 
spinalis  involucra.  Cystis  urinaria  perpetuo  con- 
tracta et  inanis  detegitur. 

§.  i5.  Ex  ehemicis  disquisitionibus  clar. 
Hersmann , cujus  nomen  plurimi  Moscovitae 
habent , comprobatum  videtur  , cholerosorum 
sanguinem  acido  acetico  libero  omnino  destitui. 
Ast  strenui  Chemici  Gallici  hujusce  acidi  , a 
clar.  Proust  primitus  recensiti , praesentiam  in 
sanguine  hominis  bona  valetudine  fruentis  infi- 
ciarunt  ; quare  ex  Mersmanni  sententia  nullum 
prorsus  corollarium  depromi  potest. 


§.  iG.  Cadaveris  cholerosorum  musculi  huc 
illuc  cultro  incisi  manibusque  contrectati  in- 
suetam praebent  siccitatem,  quae  et  in  textu 
cellulari  subcutaneo  patet, 

§.  i *].  Hae  sunt  praecipue  morbosae  condi- 
tiones ex  sedula  investigatione  detectas.  Eas 
adjicere,  quae  ex  adfectionum  posthumarum 
exitu  scaturiunt , supervacaueuni  ducimus  , si- 
quidem nullus  medicorum  ipsas  ignorat.  Epi- 
criticam  itaque  partem  exarare  nobis  duntaxat 
remanet,  modo  inchoandam» 

E pi  crisis, 

§.  18.  Si  quis  animum  ad  ca  omnia  phae- 
nomena adhibeat,  quae  in  cadaveribus  homi- 
num dira  lerna  defunctorum  occurrunt,  tripli- 
cem necessario  statuere  mortis  rationem  debet. 
Mors  enim  ex  encephali  adfectione  aliquando 
prosiliit,  et  apoplectica  dici  meretur;  siquidem 
detecta  iu  cerebro  signa,  maxima  nempe  laticis 
vitalis  in  suis  qualitatibus  mutati  quantitas , 
nobilissimum  visetis  opprimit , functiones  prae- 
pedit , ac  inde  mortem  inducit.  Ratio  autem  , 
qua  sub  cholera  tam  incitatus  sanguinis  in 
cerebrum  affluxus  sit , liquido  patet  reputanti , 
violentum  vomitum  id  de  more  efficere , et 


quaedam  remedia  ad  choleram  debellandam 
idonea , uti  opiata , majori  potissimum  dosi 
porrecta,  encephalon  plus  minus  ve  adficere.  — 
Alias  mors  aspbyctica , seu  sulFocativa  evadit , 
ex  multo  in  pectore  coacervato  sanguine  ena- 
ta; et  huic  exitui  favet  ipsa  alienata  sanguinis 
qualitas,  densus  nempe  latex , cujus  circuitus 
difficulter  absolvitur.  «—  Postremum  tandem 
mors  ex  abdominali  apoplexia  uonnunquam  pro- 
ficiscitur^ quo  in  casu  encephalon,  atque  or- 
gana spiritalia  vix  notabilem  mutationem  pa- 
tiuntur, verum  plexu  solari  eminenter  adfecto? 
intestinorum  paralysis  contingit ,,  et  caetera  vi» 
scera  vitae  summopere  necessaria  illico  in  com- 
passionem adducuntur.  Hic  frequentissimus  eho* 
lerae  spasmodicae  exitus  omnium  magis  perti- 
mescendus est , siquidem  remediis  aegro  suc- 
currere perraro  juvat.  In  aliis  e contra  casibus 
tempestive  et  rite  adhibita  venaesectio  adeo 
suppetiarum  affert , ut  vitae  discrimen  aeger 
non  raro  evadat. 


FINIS. 


THESES  DEFENDENDAE. 


Prompta  ac  ferme  secura  hydra  rtri  cu- 
ratio posita  est  in  tempestiva  lati- 
cis serosi  eductione. 

II. 

Hypo theses  etiam  in  scientia  medica 
ad  res  explicandas  in  medium  pro- 
latae sernper  auxilio  juvant. 

III. 

Morborum  pl erorumque  caussa  proxi- 
ma cognosci  non  potest. 

IV. 

Irritabilitas  non  secus  ac  sensibilitas 
pulpae  tantum  nervorum  est  propria. 

V. 

Crusta  phlogistica  sanguinis  e vena 
educti  non  praebet  certum  inflam- 
mationis signum. 


